জ্যুল অফমান
জ্যুল আলফোঁস অফমান (ফরাসি: Jules Alphonse Hoffman; আ-ধ্ব-ব: [ʒyl ɔfman]; জন্ম ২রা আগস্ট, ১৯৪১) লুক্সেমবার্গে জন্মগ্রহণকারী ফরাসি জীববিজ্ঞানী। যুবক বয়সে লুক্সেমবার্গে বেড়ে ওঠার সময় তিনি তার পিতা জোযে অফমানের প্রভাবের অধীনে পোকামাকড়ের প্রতি গভীর আগ্রহী হন। অবশেষে জীব মডেল হিসাবে পোকামাকড় ব্যবহার করে জীববিজ্ঞানের জগতে তরুণ অফমানের পদার্পণ ঘটে। বর্তমানে তিনি স্ত্রাসবুর বিশ্ববিদ্যালয়ে একটি অনুষদে কর্মরত আছেন। তিনি ফ্রান্সের স্ত্রাসবুর শহরে অবস্থিত "জাতীয় বৈজ্ঞানিক গবেষণা কেন্দ্রের" (সঁত্র নাসিওনাল দে র‍্যশের্শ সিয়ঁতিফিক, সংক্ষেপে সেএনআরএস) প্রশাসক পরিষদের একজন গবেষণা পরিচালক এবং সদস্য। তিনি ফরাসি বিজ্ঞান অ্যাকাডেমির উপ-সভাপতি (২০০৫-২০০৬) এবং সভাপতি (২০০৭-২০০৮) পদে নির্বাচিত হয়েছিলেন। ২০১০ খ্রিস্টবাদে অফমান এবং মার্কিন চিকিৎসাবিজ্ঞানী ব্রুস বয়েটলারকে যৌথভাবে "জন্মগত প্রতিবন্ধকতা সক্রিয়করণ সম্পর্কিত আবিষ্কার" এর জন্য শারীরবিজ্ঞানে নোবেল পুরস্কারের ভূষিত করা হয়েছিল।